**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

**САВЕТУ ФИЛОЗОФСКОГ ФАКУЛТЕТА**

**Предмет:** Предлог допуне Одлуке о накнади трошкова за учествовање запослених на научним скуповима, симпозијумима, конгресима и семинарима (котизације и путни трошкови) у календарској 2021. години (број 369/1-3 од 2. 11. 2020. године)

Поштовани,

Имајући у виду промењене околности за професионално усавршање наставника и сарадника Филозофског факултета услед тренутне епидемиолошке ситуације у свету, предлаже се допуна Одлуке о накнади трошкова за учествовање запослених на научним скуповима, симпозијумима, конгресима и семинарима (котизације и путни трошкови) у календарској 2021. години број (369/1-3 од 2. 11. 2020. године), на следећи начин:

* У трошкове који се могу подмирити овим средствима улазе трошкови котизације (све оно што се фактурише као котизација) за научне скупове, научне семинаре и научне радионице који се одржавају онлајн;
* У трошкове који се могу подмирити овим средствима улазе трошкови плаћања слободног приступа објављеним радовима (енгл. *open access*) у случају да је таква одлука опциона (тј. да се рад може објавити и потпуно бесплатно) и у случају да је часопис реферисан у *Web of Science* (листе SSCI/AHCI) или у бази SCOPUS;
* У трошкове који се могу подмирити овим средствима не улази плаћање објављивања радова у часописима код којих је плаћање трошкова обраде рада наметнуто (енгл. *article processing charge/publication fee*), без обзира на то да ли су часописи реферисани у претходно наведеним референтним листама.

У Нишу, 24. 2. 2021. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Душан Стаменковић

продекан за научноистраживачки рад

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Драган Тодоровић

продекан за финансије